title: Myotis daubentonii
text: O murciacalo de ribera (Myotis daubentonii (Kuhl, 1817)) ye un mamifero d'a orden d'os Chiroptera y familia Vespertilionidae que ye una especie de grandaria meyana a chicota. Lo pelache molsudo d'o murciacalo ye griso pardisco en a esquena y griso platiau en a parti inferior. Os chuvenils tienen un pelache mas fosco que os adultos. Os murciacalos tienen caras y nasos de color rosa royenca, pero l'aria arredol d'os uellos ye espullada. Quan s'esbatulla lo murciacalo, as orellas se mantienen en anglo dreito. As alas y a bienza d'a coda son de color parda fosca.
  
  Per un regular, mide de 45 a 55 mm de luengo, con una envergadura promeyo de 240 a 275 mm y pesa entre 7 y 15 g.
  
  Lo murciacalo se troba sobretot en selvas y a tota hora tría dormideros amán de fuents d'augua como ríos u canals.
  
  As colonias de verano se forman en espelungas, túnels, suterranos, menas y debaixo de puents. Istas colonias tamién son de cutio amán de l'augua. Lo murciacalo de ribera hiberna en o mesmo tipo de puestos dende setiembre dica zaguerías de marzo u abril.
  
  Ye insectivoro y fa servir a ecolocalización pa trobar presas y orientar-se de nueitz. Os murciacalos emiten sonius con una freqüencia masiau alta pa que os humans os detecten y interpretan os ecos creyaus pa construyir una imachen sonora d'o suyo entorno. Lo murciacalo de ribera emite clamadas d'ecolocalización a freqüencias entre 32 y 85 kHz, encara que as clamadas tipicas alcanzan un maximo de 45 a 50 kHz; as clamadas tienen una durada de 3,3 ms.
  
  Referencias
  
  Vinclos externos 
  
  Myotis
  Mamiferos presents en Aragón